sasicodes/solvari-1 huggingface dataset:
அவன் உடனே தொண்டைமானை வேங்கி இளவரசற்கு உதவியாக அனுப்பினான் எனக் கோடலே பொருத்தம் உடையது அல்லது முதற் கலிங்கப் போரும் இந்த இரண்டாம் கலிங்கப் போரும் சாளுக்கிய விக்கிரமாதித்தன் சூழ்ச்சியால் நடந்தன என்றும் கூறலாம்.
வேங்கியைச் சோழர் ஆட்சியிலிருந்து ஒழிப்பதையே நோக்கமாகக் கொண்ட அவன் பலமுறை சிற்றரசர் பலரை வேங்கியை ஆண்ட இளவரசர்க்கு மாறாகத் தூண்டினனாதல் வேண்டும்.
இம்முடிவினால் விக்கிரமாதித்தன் முதலிற் கொண்ட சோழ நாட்டையும் வேங்கியையும் வேறு பிரிக்க வேண்டும் என்ற எண்ணமும் நிறைவேற்றிக் கொண்டான் என்பதும் தெளிவாகின்றது.
கங்கபாடி பிரிந்தது மைசூரில் அஸ்ஸன் கடுர் கோட்டங்களையும் நாகமங்கல தாலுகாவையும் கொண்ட நிலப் பரப்பை முதலில் ஆண்டவர் ஹொய்சளர் என்னும் மரபினர்.
கங்கை கொண்ட சோழபுரத்துக் கோவிலில் உள்ள கல்வெட்டு ஒன்றில் வடநாடுகளுடன் சோழப் பெருநாடு கொண்டிருந்த தொடர்பு குறிக்கப்பட்டுள்ளது.
சோழ நாட்டு வாகீசுவரரவிதர் என்பவர் ஒரிஸ்ஸா நாட்டுச் சாக்கியரசுழிதர் மாணவராவர் என்பதைக் கோவிந்த சந்திரன் செப்புப்பட்டயம் கூறுகிறது.
குலோத்துங்கன் அதனைச் சிதம்பரம் உட்கோவிற்கு எதிரேயுள்ள சுவரிற் பதித்தான் என்று சிதம்பரம் கோவில் கல்வெட்டு ஒன்று குறிக்கிறது.
இவன் பல்லவர் குலத் தோன்றல் வண்டையர் அரசன்அரசர்கள் நாதன் மந்திரி உலகு புகழ் கருணாகரன் என்று சயங்கொண்டாரால் கலிங்கத்துப் பரணியிற் புகழப் பெற்றவன்.
கருணாகரன் திருவாரூர்ச் சிவபிரானிடம் நீங்காத பேரன்பு உடையவன் அக்கோவிலில் பல திருப்பணிகள் செய்தவன் அக்கோவிற் பெருமான் திருவடிகளிற் கலந்தவன் தியாகேசர் பெயர்களுள் கருணாகரத் தொண்டைமான் என்பதும் ஒன்றாகும்.
இவன் சிறந்த சேனைத் தலைவன் சோழ மண்டலத்து மண்ணி நாட்டில் உள்ள முழையூருக்குத் தலைவன் குலோத்துங்க சோழக் கேரள ராசன் என்ற பட்டம் பெற்றவன்.
இவ்வீரன் திருவதிகைக் கோவிலில் காமகோட்டம் எடுப்பித்துப் பொன் வேய்ந்தான் அடரங்கு அமைத்தான் வேள்விச் சாலை ஒன்றை அமைத்தான் தேவதானமாக நிலங்களை விட்டான்.
அரசன் விருதுப் பெயர்கள் இராசகேசரி முதல் குலோத்துங்க சோழதேவன் திரிபுவன சக்கரவர்த்தி இராசேந்திரன் விஷ்ணுவர்த்தனன் சர்வலோகாச்ரயன் பராந்தகன் பெருமான் அடிகள் விக்கிரம சோழன் குலசேகர பாண்டிய குலாந்தகன் அபயன் சயதரன் முதலிய பட்டங்களைக் கொண்டிருந்தான்.
இவற்றுள் சோழ மண்டலம் என்பது தஞ்சாவூர் திருச்சிராப்பள்ளிக் கோட்டங்களும் தென் ஆர்க்காடு கோட்டத்தின் ஒரு பகுதியும் தன்னகத்தே கொண்டதாகும் சயங்கொண்ட சோழமண்டலம் தென் ஆர்க்காடு கோட்டத்தின் பெரும் பகுதியும் செங்கற்பட்டு வட ஆர்க்காடு சித்துர் ஆகிய கோட்டங்களையும் தன்னகத்துக் கொண்டதாகும்.
குலோத் துங்கன் தன் ஆட்சிக் காலத்தில் இவ் வளநாடுகட்குரிய பெயர்களை நீக்கித் தன் பெயர்களை அவற்றுக்கு இட்டனன் த்திரிய சிகாமணி வளநாடு என்பதைக் கு.ோத்துங்க சோழ வளநாடு என மாற்றினான் இராசேந்திர சிங்கவள நாட்டை இரண்டாகப் பிரித்தான் மேற்குப் பகுதிக்கு உலகுய்யவந்த சோழவளநாடு என்றும் கிழக்குப் பகுதிக்கு விருதராச பயங்கர வளநாடு என்றும் பெயரிட டான்.
அரசியல் குலோத்துங்கன் சிறந்த அரசியல் நிபுணன் குடிகள் உள்ளத்தைத் தன்பால் ஈர்த்தலே தன் கடமை என்பதை நன்குணர்ந்தவன் ஆதலின் முதலில் ஒவ்வொருவரும் அரசர்க்கு ஆண்டுதோறும் செலுத்திவந்த சங்கம் நீக்கினான்.
இச் செயலால் மக்கள் இவனைச் சுங்கம் தவிர்த்த சோழன் எனப் பாராட்டினர் தவிராத சுங்கம் தவிர்த்தோன் எனப் பரணி பாடிய சயங்கொண்டார் இவனை வாயாரப் புகழ்ந்தனர்.
இவன் வேங்கி நாட்டிற் பிறந்தவன் நன்னைய பட்டனைக் கொண்டு தெலுங்கில் பாரதம் பாடச் செய்த இராசராச நரேந்திரன் செல்வமகன் ஆதலின் இவன் தெலுங்கு மொழியில் வல்லவனாக இருந்தான் வடமொழி அறிவும் பெற்றிருந்தான் என்பது கூறப்படுகிறது.
கவிவாணர் என்றமையால் இவனது அவைக்களத்தில் இருந்த சயங்கொண்டார் தவிர வேறு புலவர் பலரும் இவனை அடிக்கடி சென்று கண்டனர் போலும் இவன் புலவர் பலரை ஆதரித்தான் போலும் இவன் சிறந்த வீரன் கலக்க முற்றுக் குழம்பிய நிலையில் இருந்த பெருநாட்டைத் தான் பட்டம் ஏற்றவுடன் அமைதிக்குக் கொணர்ந்த அரசியல் நிபுணன் சுங்கம் தவிர்த்துக் குடிகளின் உள்ளத்தைக் கொள்ளை கொண்டவன் கடாரம் சீனம் கன்னோசி முதலிய வெளி நாடுகளு டன் அரசியல் உறவுகொண்டு வாணிகத்தைப் பெருக்கிய அறிஞன் இழந்த ஈழநாட்டை மீட்கும் முயற்சியில் உயிர்களைப் பலியிடாத உத்தமன்.
இக்குலோத்துங்கன் கல்வெட்டுகள் திருமன்னி வளர திருமன்னி விளங்க பூமேல் அரிவையும் பூமருவிய திருமடந்தையும் புகழ் மாதுவிளங்க புகழ் சூழ்ந்த புணரி பூமேவி வளர முதலிய தொடக்கங்களை உடையன.
இழந்த கங்கபாடியிலும் வேங்கியிலும் இவனுடைய கல்வெட்டுகள் இருப்பதை நோக்க அவ்விரண்டு நாடுகளிற் பெரும்பகுதி இவன் காலத்திற் சோழப் பெருநாட்டில் மீண்டும் சேர்க்கப் பட்டது என்பது தெரிகிறது.
சோழர்க்கு அடங்கி வேங்கி நாட்டை ஆண்ட வெலனாண்டு அரசர்கள் விதியின்றிச் சாளுக்கியர் ஆட்சியை ஒப்புக்கொண்டு சிற்றரசராக இருந்தனர்.
இவ்விரண்டு கல்வெட்டு களாலும் கங்கபாடியின் கிழக்குப் பகுதியேனும் சோழப் பெருநாட்டில் சேர்ந்திருத்தது என்பது அறியக்கிடத்தல் காண்க.
வெள்ளக் கொடுமை விக்கிரம சோழன் காலத்தில் ஆறாம் ஆட்சி ஆண்டில் வட ஆர்க்காடு தென் ஆர்க்காடு கோட்டங்களிற் பெரும்பகுதி ஆற்று வெள்ளத்திற்கு இரையானது.
கங்கைகொண்ட சோழபுரமே அரசனது கோ நகரம் ஆயினும் பழையாறை முதலிய இடங்களில் இருந்த அரண்மனைகளிலும் அரசன் இருந்து கட்டளைகளைப் பிறப்பித்தல் உண்டு.
அவள் பெண்களில் மயில் போன்றவள் நிலவுலகத்து அருந்ததி இலக்குமி திருமாலின் மார்பில் இருப்பதுபோல இவள் அரசன் திருவுள்ளத்தில் தங்கியுள்ளாள் என்று அதே கல்வெட்டுக் குறிக்கின்றது.
அப்பொழுது மணிகள் பதித்த பொற்றட்டில் கீழ்வருவன வரையப்பட்டன மன்னன் நீண்டநாள் வாழ்ந்து உலகைக் காப்பானாக செம்பொன் அம்பலம் சூழ் திருமாளிகையும் கோபுரவாசல்களும் கூடசாலைகளும் பெருமாள் கோவிலைச் சூழவுள்ள கட்டடங்களும் பொன் ஆக்கப்பட்டன.பலிபீடமும் பொன்னாற் செய்யப்பட்டது முத்துமாலைகளால் அணி செய்யப்பட்ட தேர்க்கோவில் பொன்னால் இயன்றது.
இக் கல்வெட்டுச் செய்தியால் விக்கிரம சோழன் சிறந்த சிவபத்தன் என்பதும் தில்லைக் கூத்தன் கோவிலில் பல திருப்பணிகள் செய்தனன் என்பதும் நன்கு விளங்குகின்றன அல்லவா?
அக்கோவிலின் ஐந்தாம் திருச்சுற்று மதில் இவனால் கட்டப்பட்டது இராமன் கோவில் முதலியன இவனால் அமைப்புண்டவை எனத் திருவரங்கம் கோவில் ஒழுகு தெரிவிக்கின்றது.
இவன் திருமுதுகுன்றத்தில் மண்டபம் ஒன்றைக் கட்டித் தன் பெயரிட்டு ஏழிசை மோகன் என்றழைத்தான் அப்போது காடவர் ஆதித்தன் என்று தன்னை அழைத்துக் கொண்டான்.
அவர் விக்கிரம சோழன் காலத்திலும் இவன் காலத்திலும் இவன் மகன் இரண்டாம் இராசராசன் காலத்திலும் இருந்தவர் ஆவர் மூவர்மீதும் உலாப் பாடினவர்.
இவரைப் பற்றி வேறிடத்து விரிவாகக் கூறப்படும்.ஈடும் எடுப்பும் அற்ற திருத்தொண்டர் புராணமும் கூத்தர் செய்த உலாக்களும் பரணியும் இக்காலத்துச் சிறந்த இலக்கிய நூல்கள் ஆகும்.
இவற்றால் இவ்வரசனைப்பற்றியசெய்திகள் ஓரளவு அறியவசதி உண்டு இப்புலவர்களையும் இவ்விலக்கியங்களையும் பற்றிப் பிற்பகுதியில் விரிவானவரலாறு தரப்படும் ஆண்டுக்காண்க சமயநிலை இரண்டாம் குலோத்துங்கன் சிதம்பரத்தில் முடிகவித்துக் கொண்டான் என்பது தெரிகிறது.
ஆதலின் இவன் பட்டம் பெற்ற இரண்டாம் ஆண்டு முதல் ஆறாம் ஆண்டுவரை தில்லைத் திருப்பணியிற் பெரிதும் ஈடுபட்டிருந்தான் எனலாம்.
ஒரு காலத்தில் சிவனையும் திருமாலையும் ஒன்றுபடுத்திச் சங்கர நாராயண வடிவத்தில் வழிபாடு ஏற்படுத்திச் சைவத்தையும் வைணவத்தையும் ஒன்றுபடுத்த முயற்சி செய்யப்பட்டது.
நிகரிலி சோழமண்டலம் எனப்பட்ட கங்கநாட்டில் தகடுர்நாட்டைச் சேர்ந்த பெரும்பேர் என்ற இடத்தில் தானம் செய்த கல்வெட்டு ஒன்று கிடைத்துள்ளது.
சுருங்கக் கூறின் விக்கிரம சோழன் காலத்துப் பெருநாடு அப்படியே இரண்டாம் குலோத்துங்கன் காலத்திலும் இரண்டாம் இராசராசன் காலத்திலும் நிலைத்திருந்தது எனக் கூறலாம்.
பேரரசன் படைவன்மை மேலைச் சாளுக்கியர் படையெடுப்பையும் ஹொய்சளர் படை யெடுப்பையும் பாண்டிய சேரநாட்டுக் குழப்பங்களையும் தடுப்பதிலேயே ஈடுபட வேண்டியதாயிற்று.
வெளிநாடுகளின் படையெடுப்புகட்குச் சிறப்புக் கவனம் செலுத்த நேர்ந்ததால் பெரு நாட்டுச்சிற்றரசர் நிலையைக் கவனித்து அவ்வப்போது ஒழுங்குபடுத்தப் போதிய சமயம் வாய்த்திலது.
தெலுங்கு நாட்டுச் சிற்றரசருள் கரிகாலன் மரபினர் எனக் கூறிக்கொண்ட திரிபுவன மல்ல தேவன் சோழ மகாராசன் ஒருவன் ஜிக்கிதேவ சோழ மகாராசன் மற்றொருவன்.
இவரன்றிக் கோணராசேந்திர லோகராசன் கொண்ட பருமட்டி புத்தராசன் குலோத்துங்க இராசேந்திரன் சோடையன் கொட்டாரி எர்ரம நாயகன் சனகவர்மன் முதலியோர் நெல்லூர் முதல் வேங்கிவரை பரவி இருந்த சிற்றரசர் ஆவர்.
இளவரசன் இராசராசற்கு மகப்பேறு இன்மையால் தன் பாட்டனான விக்கிரம சோழனது மகன் வயிற்றுப் பெயரனான இரண்டாம் இராசாதிராசன் என்பானை இளவரசனாக ஏற்றுக் கொண்டான்.
இஃது எங்ஙனமாயினும் இரண்டாம் இராசராசனுக்குப்பிறகு பட்டம்பெற்றவன் இரண்டாம் இராசாதிராசன் என்பதுமட்டும் அனைவரும் ஒப்புக்கொண்ட உண்மை ஆகும்.
பாண்டி நாட்டுக் குழப்பம் இராசாதிராசன் பட்டம் பெற்ற நான்கு ஐந்து ஆண்டுகளில் பாண்டிய நாட்டில் அரச மரபினர் இருவர்க்குள் பூசல் உண்டானது.
அவன் பாண்டிய நாட்டை அடைவதற்குள் குலசேகரன் பராக்கிரமனை ஒரு நகரத்தில் அகப்படுத்தி அதனைமுற்றுகை இட்டான் அப்பொழுது நடந்த போரில் பராக்கிரமன் கொல்லப்பட்டான்.
இலங்காபுரி இதனை உணர்ந்த இலங்காபுரி குலசேகரனை வென்று பாண்டிய நாட்டை இறந்தவன் உறவினர்க்கு உரிமையாக்கத் துணிந்து நாட்டினுள் நுழைந்தான் இராமேசுவரத்தைக் கைப்பற்றி அங்கிருந்த கோவிலை அழித்தான் குந்துகாலம் என்ற இடத்தைக் கைப்பற்றிக் கோட்டை ஒன்று கட்டி அதற்குப் பராக்கிரமபுரம் என்று தன் அரசன் பெயரிட்டான் இச்செயல்களை அறிந்த குலசேகரன் இரண்டு படைத்தலைவரைப் பெரும் படையுடன் ஏவினன்.
இறுதியிற் குலசேகரன் கொங்கு நாட்டுப் படைகளையும் இறந்த பராக்கிரம பாண்டியனுடைய சிதைந்த படையையும் தன் படைகளையும் ஒருங்கு திரட்டிக் கொண்டு தானே போரிட முந்தினன் ஆயினும் பாவம் அவன் படுதோல்வி அடைந்தான்.
இலங்காபுரி தென்பாண்டி நாட்டைக் கைப்பற்றிப் பலப்படுத்தினான் மலை நாடு புக்க வீரபாண்டியனை வரவழைத்து இலங்கை அரசன் தந்த பரிசுகளை அளித்துப் பாண்டிய அரசனாக்கி வைத்தான்.வீரபாண்டியன் இலங்காபுரியின் உதவி பெற்றே நாட்டை ஆண்டு வந்தான்.
பாண்டியன் படை கொங்குப் படை சோழர் படையாவும் ஒன்று கூடின அதுகாறும் பாண்டிய நாட்டுக் கோவில்களை இடித்துக் கொள்ளை கொலைகளால் குடிகளைத் துன்புறுத்திவந்த ஈழப்படைகளைத் தாக்கின.
அதனால் திருக்கானப்பேர் தொண்டி பாசிபொன் அமராவதி மணமேற்குடி மஞ்சக்குடி என்னும் இடங்களில் போர் நடந்தது இறுதியில் ஈழப்படை தோற்று ஒழிந்தது.
ஈழத்துடன் செய்த இரண்டாம்போர் இராசராசன் குடும்பத்திற்கு நெருங்கிய நண்பனும் முதல் அமைச்சனும் சிறந்த வீரனும் ஆகிய பல்லவராயன் மேற்சொன்ன போருக்குப் பின் நோய்வாய்ப்பட்டுக் காலமானான்.
இவன் முதலில் பல்லவராயனிடம் தோற்றதற்கு வருந்திய ஈழத்தரசன் சோணாட்டைத் தாக்கப் படைகளைப் பலப்படுத்துவதையும் ஊரத்துறை புலைச்சேரி மாதோட்டம் வல்லிகாமம்மட்டிவால் என்னும் இடங்களிற் கப்பல்களைக் கட்டுவதையும் கேள்வியுற்றான் உடனே பராக்கிரம பாகுவுடன் பூசலிட்டுத் திரிந்து கொண்டிருந்த அவன்மருமகனான சீவல்லபன் என்பவனைப் படையுடன் அனுப்பி ஈழத்தைத் தாக்கத் துண்டினான்.
சீவல்லபன் சோழர் படையுடன் சென்று மேற்சொன்ன இடங்களிற் பலவற்றை அழித்தான் போரில் யானைகளைக் கைப்பற்றினான் கிழக்கு மேற்கில் இருபது காதவழியும் தெற்கு வடக்கில் எழுபது காதவழியும் தீ மூட்டி ஊர்களை அழித்தான் பல தலைவரைக் கொன்றான் பலரைச் சிறைப்பிடித்தான்.
அவன் உடனே குலசேகரனுக்குத் தூது விடுத்தான் நீண்ட காலமாகப் பாண்டியர்க்கும் ஈழ அரசர்க்கும் சோழர்க்கு எதிராக இருந்து வந்த ஒற்றுமையை உணர்த்தித் தன்பால் நட்புக் கொள்ளுமாறும் சோழர்பால் பகைமை கொள்ளுமாறும் செய்தான்.
மதுரை தாலுக்காவில் உள்ள ஊர் என்பவரையும் சோழருடைய மறவ சாமந்தரும் குலசேகரன் ஆட்சியில் இருந்தவருமான இராசராச கற்குடி மாராயன் இராச கம்பீர ஐந்து கோட்டை நாடாள்வான் என்பாரையும் நாட்டைவிட்டு விலக்கினான் சோழ அரசன் ஆணைப்படி மதுரைவாயிலில் அறையப்பட்டிருந்த ஈழத்துத் தானைத் தலைவர் தலைகளை அப்புறப்படுத்தினான்.
இவை அனைத்தையும் கேள்வியுற்ற இராசாதிராசன் அண்ணன் பல்லவராயனுக்கு ஆணை விடுத்தான்.அஃதாவது குலசேகரனை விரட்டிப்பராக்கிரம பாண்டியன் மகனான வீரபாண்டியனை அரசனாக்க வேண்டும் என்பது.
முதற்போரில் வெற்றி பெற்ற சோழர் படைத்தலைவன் பல்லவராயன் இரண்டாம் போரில் வெற்றிபெற்ற பெருவீரன் அண்ணன் பல்லவராயன் இந்த இருபோர்களிலும் ஈழத்தரசன் காலாட் படையையும் கப்பற்படையையும் இழந்தான்.
சிற்றரசர் பலருள் முதலிற் குறிப்பிடத் தக்கவன் காரிகைக் குளத்துர் திருச்சிற்றம்பலம் உடையான் பெருமான் நம்பிபல்லவராயன் ஆவன்.இவன் இராசராசன் உள்ளங் கவர்ந்தவன் அவனது பேரன்பிற்குப் பாத்திரன் ஆனவன் அங்ஙனமே இராசாதிராசன் அன்பிற்கும் நம்பிக்கைக்கும் உரியவனாக இருந்தான்.
ஈழ வெற்றிகட்கு இவ்விருவரே பொறுப்பாளிகள்.இவர்கள் இன்றேல் சோழப் பேரரசு பல துண்டுகளாகப் பிரிந்து ஒழிந்திருக்கும் என்பதில் ஐயமில்லை.
செங்கேணி அம்மையப்பன் சாம்புவராயன் என்பவன் சில இடங்களில் வந்த வருவாயைத் திருப்புலிவனம் சிவன் கோவில் திருப்பனிகட்குச் செலவிட்டதாகக் கல்வெட்டுக் கூறுகிறது.
சங்கர சோழன் உலாவிற் குறிக்கப்பட்ட சங்கமராசன் என்பவனே நெறியுடைப் பெருமாள் உலாவிற் குறிக்கப் பெற்ற நல்லமன் என்பவனே எதிரிலிப் பெருமாள் என்ற இராசாதிராசன் இரண்டாம் மகனான குமாரமகிதரன் என்பவனே குமார குலோத்துங்கன் என்ற மூன்றாம் குலோத்துங்கன் மூன்றாம் மகன் சங்கர ராசன்.
எனவே இராசாதிராசன் பட்டம் ஏற்றபொழு து இவன் மூன்று வயதுச் சிறுவனாக இருந்தான் தமை யனுடனே இருந்து அரசியல் பழக்கம் சிறுவயதிலே கைவரப் பெற்றான்.
உடல் அமைப்பு இவன் கருவீர மேகம் கருமேக வண்ணன் ஒண்பூவை வண்ணன் உருவால் மதனன் உறுப்பால் மதனன் கட்டாண்மை வீமன் அழகு ஆண்மை எல்லாம் கண்டார் கொண்டாடும் குலோத் துங்கன் சோழன் என்று குலோத்துங்கன் கோவை ஆசிரியர் இவனைப் பற்றிக் கூறியுள்ளனர்.
இவற்றுள் சில இரண்டாம் இராசராசன் இரண்டாம் குலாத்துங்கன் கல்வெட்டுத் தொடக்கங்கள் எனினும் போர்ச் செயல்களைக் கொண்டு வேறு பிரித்துக் காட்டலாம்.
நாட்டு நிலைமை மூன்றாம் குலோத்துங்கன் அரசு கட்டில் ஏறிய ஞான்று சோழப் பெருநாடு திறமை மிக்க அமைச்சரால் திறம்பட ஆளப்பட்டு வந்தது.
இதற்குச் சிறந்த காரணம் சிற்றரசரும் படைத்தலைவரும் உயர் அலுவலாளரும் தம் நாடுகளில் தனிப்பட்ட உரிமைகளை நாட்டிக்கொண்டு நடு அரசியல் அமைப்பை மதியாது நடந்து வந்ததே ஆகும்.இந்நிலைமை முதற்குலோத்துங்கற்குப் பின் தோன்றி இராசாதிராசன் காலத்தில் வலுப்பெற்றது.
பெருநாட்டிற்கு வெளியே ஈழத்தரசன் பாண்டி மண்டல அரசியலிற் புகுந்து குழப்பம் உண்டாக்கி வெற்றியும் தோல்வியும் கலந்து நுகர்ந்து வந்தான்.
மேலைச் சாளுக்கியர் ஒடுங்கிவிட்டதால் மைசூர்ப் பகுதியில் ஹொய்சளர் வன்மையுற்று அரசியல் செல்வாக்குப் பெறலாயினர்.இந்நிலைகளை நன்கு கவனித்த மூன்றாம் குலோத்துங்கன் முதலில் சோழப் பெருநாட்டில் அமைதியை உண்டாக்கிப் பலப்படுத்தத் துணிந்தான்.
போர்க்களத்தில் இந்தக் கரிகள்மீது வீரர்பலர் செல்கின்றனர்.அவர் கைகளில் ஈட்டி வில் அம்பு முதலியன கொண்டுள்ளனர் நெடுந்துரம் அம்பு எய்வதில் வல்லுநர்.
ஒன்று வீரபாண்டியன் சோழனுக்கு எதிராக இலங்கை அரசனுடன் நட்புக் கொண்டிருத்தல் வேண்டும் அல்லது சோழனுக்கு மாறாக வேறு துறையில் நடந்திருத்தல் வேண்டும் அல்லது வீரபாண்டியன் பாண்டிய அரசு பெறத் தகாதவனாக இருத்தல் வேண்டும்.
குலோத்துங்கற்கும் வீரபாண்டியற் கும் உதவியாக வந்த சிங்களவர் மூக்கறுப்புண்டு இறந்தவர் போக எஞ்சியவர் கடல் வழியே இலங்கை நோக்கி ஓடினர்.
வேள் நாட்டுப் போர் மேற் கூறப்பெற்ற போர்கட்குப் பிறகு வேள் நாட்டை ஆண்ட வீரகேரளன் என்பவன் குலோத்துங்கனைப் பகைத்துக் கொண்டான்.
கச்சி கொண்டது கருவூரும் கச்சியும் கொண்டருளிய என்பது இவனது கல்வெட்டுகளிற் பயின்று வரலால் கருவூர் வெற்றிக்குப் பிறகு அடுத்து நடந்த செயல் கச்சி கொண்டதாகும் எனக் கோடல் தவறாகாது.
இதன் விவரம் குடுமியான் மலைக்கல்வெட்டில் விளக்கப்பட்டுள்ளது குலோத்துங்கனால் சிறப்புப்பெற்ற விக்கிரம பாண்டியன் மகனான ஜடாவர்மன் குலசேகர பாண்டியன் பாண்டி நாட்டைக் கி.பி.
இவன் சில ஆண்டுகளுக்குள் செருக்குற்றுச் சோழற்கு அடங்காமல் தன் மனம் போனவாறு நாட்டை ஆண்டுவந்தான் குலோத்துங்கற்கு மாறான செயல்களையும் செய்து வந்தான்.
அவன் அரும்பாடுபட்டு அமைதி நிலவச் செய்த பாண்டிநாடு குலசேகரன் ஆட்சியால் பாழாவதை அறிந்து சீற்றங் கொண்டான் அவனைத் துரத்திவிட்டுப் பாண்டிய நாட்டைச் சோழர் அரசியற் பார்வையில் வைத்தலே நேர்மையானது எனத் துணிந்தான்.
உடனே சோழப்படை மதுரையைக் கைப்பற்றியது அரண்மனையுள் முடிசூட்டு மண்டபம் முதலியவற்றை இடித்து அழித்தது அவ்விடங்களைக் கழுதை ஏர் கொண்டு உழுது வரகு விதைத்துப் பாழ் படுத்திவிட்டது.
இப்பெருமகன் மதுரையில் சோழ பாண்டியன் என்ற பட்டமும் வீரமாமுடியும் தரித்து வெற்றித்துரண் நாட்டினான் இங்ஙனம் பாண்டியனையும் சேரனையும் வென்றமையால் திரிபுவன வீரன் என்ற சிறப்புப் பெயரையும் பெற்றான்.
அவர் இச் சோழனிடம் மனம் வேறுபட்டவராய் ஓரங்கல்லைக் கோநகராகக் கொண்டு பெருநாட்டை ஆண்ட காகதீய முதற் பிரதாப ருத்திரன் கி.பி.
பகைமை ஆயின் புதுக்கோட்டைக் கல்வெட்டுகளிற் குறித்த குலோத்துங்கன் செய்த வடநாட்டுப் போர்கள் உண்மையெனக் கோடவில் தவறில்லை அன்றோ?
சோழப் பெருநாடு மூன்றாம் குலோத்துங்கனுடைய கல்வெட்டுகள் வடக்கே நெல்லூர் கடப்பைக் கோட்டங்களிற் காண்கின்றன தெற்கே திருநெல்வேலி முடியக் கிடைக்கின்றன மேற்கே ஹேமாவதி அவனி எதுரூர் முதலிய மைசூர்ப் பகுதிகளிலும் கொங்கு மண்டலத்திலும் இருக்கின்றன.
கோ நகரங்கள் விசயாலயன் வழிவந்த சோழவேந்தர் காலங்களில் ஆயிரத்தளி தஞ்சை கங்கைகொண்ட சோழபுரம்இராசராசபுரம் என்பன அரசர் வசிப்பதற்கேற்ற கோ நகரங்களாக இருந்தன.
மூன்றாம் குலோத்துங்கன் இறுதிக் காலத்தில் அல்லது அவனுக்கு அடுத்துவந்த மூன்றாம் இராசராசன் காலத்தின் தொடக்கத்தில் சோணாட்டை வென்ற சடாவர்மன் சுந்தர பாண்டியன் இந்த ஆயிரத்தளி நகரை அழித்து வீர அபிஷேகமும் விசய அபிஷேகமும் குலோத்துங்கன் மதுரையிற் செய்தாற் போல செய்து கொண்டான் என்பதிலிருந்து மூன்றாம் குலோத்துங்கன் கோநகரமாக இருந்தது ஆயிரத்தளியே ஆகும் என்பது தெரிகிறது.
அவருள் களப்பாளராயர் தொண்டைமான் நுளம்பாதிராசர் விழுப்பரையர் நந்தியராசர் வயிராதிராசர் வாணாதிராசர் காடவராயர் கொங்கராயர் சித்தரசர்.
அரசனுக்கு அந்தரங்கச் செயலாளராக இருந்து நாட்டுச் செய்திகளை உடனுக்குடன் அறிவித்தும் அரசன் ஆணைபெற்றுச் செயலாற்றலை மேற்கொண்டும் இருந்தவருள் இராசநாராயண மூவேந்தவேளான் மீனவன் மூவேந்த வேளான் நெறியுடைச் சோழ மூவேந்த வேளான் என்பவர் குறிப்பிடத்தக்கவர் ஆவர்.
இவர்கள் மலைநாட்டை ஆண்டவராதலின் மலையர் மலையரையர் மலையகுலரயர் மலையமான்கள் எனப்பட்டனர் கோவலூரைத் தலைநகராகக் கொண்டமையின் கோவ்லராயர் எனப்பட்டனர்.
இவர்கள் சோழப் பேரரசன் ஒருவன் காலத்தில் இருவராகவும் மூவராகவும் இருத்தல் காண இத்தலை நகரங்களைக் காணஇம்மரபினர் மலைநாட்டை இரண்டு மூன்று பிரிவுகளாகக் கொண்டு ஆண்டு வந்தனர் எனக் கோடல் பொருந்தும்.
நமது மூன்றாம் குலோத்துங்கன் காலத்தில் இருந்த இம்மரபரசருள் மலையமான் பெரிய இராசராசச் சேதியராயன் ஒருவன் மலையமான் நரசிம்மவர்மன் கரிகால சோழ ஆடையூர் நாடாள்வான் மற்றொருவன்.
பின்னவன் இரண்டாம் ராசாதிராசன் காலத்தில் பெருமான் நம்பிப் பல்லவ ராயனுடன் பாண்டிய நாட்டுப் போரில் ஈடுபட்டு ஈழப்படையை வென்றவன் ஆவன்.
சாம்புவராயர் இவர்கள் பழைய பல்லவர் மரபினர் வட ஆர்க்கர்டு தென் ஆர்க்காடு கோட்டங்களைச் சோழர் அரசாங்கப் பொறுப்பாளராக இருந்து ஆண்டவர்கள் குடியினர்.
இவர்கள் நாளடைவிற் சிற்றரசராகிப் பொறுப்புடன் நாடுகளை ஆளலாயினர் இவருள் குலோத்துங்கனது முற்பகுதி ஆட்சியில் இருந்தவன் செங்கேணி அம்மையப்பன் பாண்டி நாடு கொண்டான் கண்டன் சூரியன் இராசராசச் சம்பு வராயன் என்பவன் ஆவன்.
இவன் இக்குலோத்துங்கன் அல்லது இராசாதிராசன் நடத்திய பாண்டிய நாட்டுப் போர்கள் ஒன்றில் படைத்தலைவனாகச் சென்று வெற்றி பெற்றவன் என்பது இவனது சிறப்புப் பெயரால் தெரிகிறதன்றோ?
கங்கர் இம் மரபினர் கங்கபாடியை ஆண்ட சிற்றரசர் இவர்கள் சங்க கால முதல் கங்கபாடியை ஆண்டு வந்தவர் பல்லவர் காலத்தில் அவர் உதவிபெற்றுக்கதம்பருடன் அடிக்கடி போரிட்டவர் பிற்காலச் சோழர் ஆட்சியில் சோழர்க்கு அடங்கிய சிற்றரசராக வாழ்ந்துவந்தனர்.
கங்க நாட்டு அரசனான இவன் கன்னடம் அல்லது துளுவத்தைப் போற்றி வளர்க்காமல் தமிழை வளர்த்ததும் தமிழிலே பெயர்கள் கொண்ட மையும் தமிழ்நாட்டுத் தலங்கட்கே நிபந்தங்கள் விடுத்ததும் பாராட்டற்பாலனவே ஆகும்.
தெலுங்குச் சோடர் இவர்கள் வட ஆர்க்காடு தென் ஆர்க்காடு ஆகியவற்றின் வட பகுதியையும் சித்துர் நெல்லூர் கடப்பை முதலிய கோட்டங்களையும் சிறு நாடுகளாகப் பகுத்து ஆண்டவர்.
இவர்கள் தங்களைக் கரிகாலன் மரபினர் என்று கூறிக்கொண்டனர் பொத்தப்பியைத் தலைநகராகக் கொண்டு ஆண்டவர் பொத்தப்பிச் சோடர் எனப் பட்டனர்.
இவர்கள் சிற்றரசராகவும் அமைச்சர் படைத் தலைவர் நாடு பார்ப்போர் நாடு காப்போர் இறை பெறுவோர் என்ற பலதிற உயர் அலுவலாளராகவும் இருந்தவர் ஆவர்.
இச்சிற்றரசர் அன்றிப் பல்வேறு சிற்றுார்களையும் பேரூர்களையும் ஆண்டவர் பலராவர் அவர்கள் பல அறப்பணிகள் செய்துள்ள மையால் கல்வெட்டுகளில் இடம் பெற்றுள்ளனர்.
சிற்றரசர் ஒப்பந்தம் இத்தலைவர்கள் அடிக்கடி தங்கட்குள் கூடிப் பேரரசனுக்கு உண்மையுள்ளவர்களாக இருப்போம் என்று ஒப்பந்தம் செய்து கொள்ளுதல் உண்டு.
இப்படிச் செய்யுமிடத்து மகதை நாடாள்வானான வாணகோவரையனும் குலோத்துங்க சோழர் வானகோவரையனும் இவர்கள் பக்கம் ஆளாதல் ஒலையாதல் போகக் காட்டுதல் உறவு பண்ணுதல் அறுதி செய்தல் செய்யக் கடவோம் அல்லாதோம் ஆகவும்.
இவர்களும் இவர்கள் அனுதாபத்துள்ளார் பக்கல் நின்றும் ஆளாதல் ஒலையாதல் வந்துண்டாகில் தேவர் பூர் பாதத்திலே போகக் காட்டக் கடவோம் ஆகவும்.
எங்களில் ஒருவன் வேறுபடநின்று இராசகாரியத்துக்கும் சேதிராயர் காரியத்துக்கும் எங்கள் காரியத்துக்கும் விரோதமாகச் சில காரியம் செய்ததுண்டாகில்.
எங்களிலே ஒருவரை வாணகோவரையாராதல் இராசராசக் காடவராயனாதல் வினை செய்தார் உண்டாகில் படையும் குதிரையும் முதலுக்கு நேராகக் கொண்டு குத்தக் கடவோமாகவும்.
குலோத்துங்கன் கோவை ஆசிரியர் இக்குலோத்துங் கனை எண்ணெண் கலையே தெரியும் குலோத்துங்க சோழன் என்றும் கலைவாரி என்றும் பல நூற் புலவோர்க்குத் தாபரன் எனவும் புகழ்தலால் இவன் கல்வி கேள்விகளிற் சிறந்தவன் என்பதும் புலவரைப் போற்றினவன் என்பதும் அறியக்கிடக்கின்றன.
வியன்பார் அனைத்தும் கோதே பிரித்தெறி கோமான் எனவும் பாராட்டி இருத்தலால் இவன் புலமை மிக்கவன் என்பதும் புலவர் தகுதி அறிந்து பரிசளித்தவன் என்பதும் விளங்குகின்றன அல்லவா?
இவன் இங்ஙனம் பெரும் புலவனாக இருத்தமையாற்றான் கல்வியிற் சிறந்த கம்பர் தம் அவைக்களத்தில் இருக்கும் பேற்றைப் பெற்றான் உலகம் புகழும் பேற்றைப் பெற்றான் இராமாயணம் உள்ளளவும் கம்பர் பெயர் உள்ளளவும் குலோத்துங்கன் பெயர் நின்று நிலவும் அன்றோ?
இங்ஙனம் இக்குலோத்துங்கன் கல்வி நிலையைத் தன் பெருநாட்டில் பலபடியாகச் சிறப்பித்துள்ளான் தமிழ் வாணரைப் போற்றி ஆதரித்து நாட்டில் தமிழ்க்கல்வி பரவும் படி செய்துள்ளான் கோவில்களில் திருப்பதிகங் களை ஒதவும் வடமொழிப் பயிற்சியை மாணவர்க்கு அளிக்கவும் ஏற்பாடுகள் செய்துள்ளான்.
இவனைக் காமாரிக்கு அன்பன் வெள்விடை யோன் தன்னேயம் தன்னை மறவாதவன் நாகாபரணனை ஏத்துவோன் என்றெல்லாம் குலோத்துங்கன் கோவை புகழ்ந்துள்ளது.
இவற்றுடன் இவன் வீ ரராசேந்திரன் குமார குலோத்துங்கன் முடிவழங்கு சோழன் திரிபுவன வீரதேவன் முடித்தலை கொண்ட பெருமான் உலகுடைய நாயனார் உலகுடைய பெருமான் உலகுய்ய வந்த நாயனார் இராசாக்கள் தம்பிரான் இராசாக்கள் நாயன்தனிநாயகன் தியாக விநோதன் முதலியன பெற்றிருந்தான்.
இவ்வரிய முற்சோழர்க்கு இல்லாத இவனுக்கே சிறப்பாக அமைந்த பெயரைத் தானே கம்பர் பெருமான் சென்னிநாட் டெரியல் வீரன் தியாகமா விநோதன் என்று தமது இராமாயணத்துள் கூறி மகிழ்ந்தனர் அப்பெரும் புலவர் இவனை அமலன் என்றும் குறித்துள்ளார்.
இவள் தன் வாணாளில் முதற் குலோத்துங்கன் இரண்டாம் குலோத்துங்கன் விக்கிரம சோழன் இரண்டாம் இராசராசன் இரண்டாம் இராசாதிராசன் மூன்றாம் குலோத்துங்கன் ஆக அறுவர் அரசாண்ட பெருங்காட்சியை விழியாரக் காணும் பேறு பெற்ற பெருமகள் ஆவள்.
நல்லியல்புகள் பரகேசரி மூன்றாம் குலோத்துங்கன் செய்த போர்களிலிருந்தும் பெற்ற வெற்றிகளிலிருந்தும் இவன் சிறந்த மானவீரன் என்பது தெரிகிறது.
தன்னை அடைக்கலம் புகுந்த பாண்டியன் சேரன் வேணாட்ட ரசன் கரூர் அரசன் இவர்களைத் தக்க சிறப்புடன் நடத்தி அவர்கட்கு அவர்தம் நாடுகளை ஆளக்கொடுத்த இவன் அடைந்தார்க்கு எளியன் என்பதை உணர்த்துகிறது.
கம்பர்போன்ற பெரும் புலவர் நட்பைப்பெற்ற இவன் சிறந்த தமிழ்ப் புலவனாகவும் புலவரைப் போற்றும் புரவலனாகவும் இருந்தான் என்பதுதெரிகிறது.
இவன் மதுரை சென்று வெற்றி கொண்டபோது அருமறை முழுதுணர்ந்த அந்தணரை அகரம் ஏற்றி ஆதரித்தான் என வருதலையும் திருவொற்றியூர் வியாகரனசாலைக்கு இறையிலி அளித்தனன் என வருவதனையும் நோக்க இவன் வடமொழிமீதும் வடமொழியாளர்மீதும் கொண்டிருந்த பற்றும் மதிப்பும் நன்கு விளங்குகின்றன.
இளவரசன் அல்லது பின்வந்த முடியரசன் தனக்கு முற்பட்ட அரசனைக் கூறிவந்த முறைப்படியே பெரியதேவர் என்று இவனும் குலோத்துங்கனைக் குறித்துள்ளான்.
இவற்றுள் வரலாற்றுக் குறிப்புகள் காண்டல் அருமை அரசன் உயர் குணங்கள் முதலியன இயற்கைக்கு மாறாகப் புலமை முறையிற் கூறப்பட்டுள்ளன.
எனினும் இவனுடைய பிற கல்வெட்டுகளும் சிற்றரசர் கல்வெட்டுகளும் ஹொய்சள்ர் பாண்டிய கல்வெட்டுகளும் சில நூல் குறிப்புக்களும் கொண்டு இவன் வரலாற்றை ஒருவாறு உணர்தல் கூடும்.
தெற்கே பாண்டியர் பெருவலி படைத்தவராய்த் தம்மாட்சி நிறுவவும் சோழர்மீது பழிக்குப்பழி வாங்கவும் சமயம் பார்த்துக்கொண்டு இருந்தனர்.
சோழ நாட்டிற்குள் நடுநாட்டை ஆண்டுவந்த கூடலூர்க் காடவராயர் மறைமுகமாகத் தம் படைவலியைப் பெருக்கிக் கொண்டு சோனாட்டையே விழுங்கித் தமது பழைய பல்லவப் பேரரசை நிலைநாட்டக் காலம் பார்த்து வந்தனர்.
இவன் பட்டம் பெற்றவுடன் சோழரைப் பழிக்குப் பழி வாங்கத் துணிந்தான் சோழன் செய்த அனைத்தையும் அவனது பெரு நாட்டிற் செய்து பழி தீர்த்துக் கொள்ள விழைந்தான் தன் நாட்டில் கொடுமை பல செய்த குலோத்துங்கன் உயிரோடு இருக்கும் பொழுதே பழி தீர்க்க விரும்பினான்.
அதனால் அவ்வீர அரசன் பாண்டிய நாட்டிற்கே சிறப்பாக அமைந்த ஏழகப் படைகளையும் மறப்படைகளையும் கொண்டு சோழப் பெருநாட்டின் மீது படையெடுத்தான்.
அப்பொழுது மூன்றாம் குலோத்துங்கன் முதுமைப் பருவத்தினால் அரசியலிலிருந்து விலகி மூன்றாம் இராசராசன் அரசனாக இருந்த தொடக்க காலம் ஆகும்.
அரசன் எவ்வழி அவ்வழிக் குடிகள் ஆதலின் மூன்றாம் குலோத்துங்கன் காலத்தில் இருந்த அதே படை வீரர் இருந்தும் இல்லாதவர் போல் மடிந்து இருந்துவந்தனர்.
பாண்டியன் இடித்த இடங்களில் கழுதை ஏர் பூட்டி உழுது வெண்கடுகு விதைத்தான் பைம்பொன் முடி பறித்துப் பாணர்க்குக் கொடுத்தான் ஆடகப்புரிசை ஆயிரத்தளியை அடைந்து சோழவளவன் அபிடேக மண்டபத்து வீராபிடேகம் செய்து கொண்டான் பின்னர்த் தில்லை நகரை அடைந்து பொன்னம்பலப் பெருமானைக் கண் களிப்பக் கண்டு மகிழ்ந்தான் பின்னர்ப் பொன் அமராவதி சென்று தங்கி இருந்தான்.
அது படித்து இன்புறத்தக்க பகுதியாகும் ஹொய்சளர் உதவி இக் கல்வெட்டுச் செய்தியால் பாண்டியன் பழிக்குப்பழி வாங்கினான் என்பதும் இராசராசன் நாட்டை மீளப் பெற்று ஆண்டான் என்பதும் நன்கு தெரிகின்றன.
ஹொய்சள அரசனான இரண்டாம் வல்லாளன் தன்னைச் சோழ ராச்சியப் பிரதிஷ்டாசாரியன் என்றும் பாண்டிய யானைக்குச் சிங்கம் என்றும் கூறிக்கொள்கிறான்.
வேறொரு கல்வெட்டு பகைவர் இடையில் மறைந்து கிடந்த சோழனைக் காத்து நரசிம்மன் சோழ ஸ்தாபனன் என்னும் பெயரையும் பாண்டிய கண்டனன் என்னும் பெயரையும் பெற்றான் என்று கூறுகிறது.
முடிவு இக் கூற்றுகளையும் பாண்டியன் மெய்ப்புகழையும் நோக்க சுந்தரபாண்டியன் படையெடுப் பால் சோழநாடு சீரழிந்தது இராசராசன் ஒடி ஒளிந்தான் சுந்தரபாண்டியன் பழிக்குப்பழி வாங்கினான் என்பதை உணர்ந்த ஹொய்சள அரசனான வல்லாளன் தன் மகனான நரசிம்மனைச் சோனாட்டிற்கு அனுப்பியிருத்தல் வேண்டும் அவன் தன் படையோடு வந்து பாண்டியனைப் பொருது வென்றிருத்தல் வேண்டும் அல்லது அவன் வந்தவுடன் பாண்டியனே சமாதானம் செய்துகொண்டு சோணாட்டை இராசராசற்கு அளித்திருத்தல் வேண்டும் என்னும் முடிபுக்குத்தான் வருதல் கூடும்.
உள்நாட்டுக் குழப்பம் பாண்டியன் முதல் படையெடுப்புக்குப் பின்னர்ச் சோழப் பெருநாட்டில் அங்கங்குக் குழப்பங்கள் இருந்தன என்பது சில கல்வெட்டுகளால் தெரிய வருகிறது.
சோழ அரசன் பாண்டியற்குக்கப்பம் கட்டவில்லை அதைப் பற்றிப் பாண்டியன் கேட்டபொழுது பெரும்படைகொண்டு பாண்டிய நாட்டின்மீது படையெடுத்தான்.
சோழமாதேவி உட்படப் பெண்டிர் பலர் சிறைப்பட்டனர் சுந்தரபாண்டியன் முடிகொண்ட சோழ புரத்தில் நுழைந்த பொழுது மங்கலநீரையும் வரவேற்புக்குரிய பொருள் களையும் ஏந்திநின்று அவனை வரவேற்குமாறு ஏவப்பட்டனர்.
ஹொய்சள நரசிம்மன் சோணாட்டுத் துன்ப நிலையைக் கேள்வியுற்ற நரசிம்மன் தன் தலைநகரமான துவா சமுத்திரத்தை விட்டுப்பெரும்படையுடன் புறப்பட்டான்.
பாண்டியன் தோல்வி தன் தானைத்தலைவர் அரசனை மீட்கச்சென்றவுடன் நரசிம்மன் தன்னிடமிருந்த படையுடன் பாண்டியனைத் தாக்கினான் மகேந்திர மங்கலத்தில் போர் கடுமையாக நடந்தது.
ஆயின் ஹொய்சளர் செல்வாக்குச் சோழ பாண்டிய நாடுகளில் பரவிவேரூன்றியது.இரு நாடுகளிலும் ஹொய்சள உயர் அலுவலாளரும் தண்டநாயகரும் ஆங்காங்கு இருந்து வரலாயினர்.